Til tross for sin dårlige helse arbeidet Holst hardt og tok en rekke farlige oppdrag, blant annet møter med personer som kunne tenkes å arbeide for den tyske sikkerhetstjenesten. Sammen med Hauge og Hansson-brødrene (Arthur Mørch Hansson, og Michael S. Hansson) drev Holst gjennom at farlige norske og tyske agenter kunne likvideres og organiserte lag for dette. Holst var en dreven «illegalist», bevisst risikoen ved avsløring, og gikk alltid med pistol og giftpille for å kunne ta livet av seg for ikke å avsløre organisasjonen, om han ble tatt.